Αρνάκι λαδορίγανη, ψημένο σε κληματόβεργες, στον φούρνο
Αρνί λαδορίγανη στον φούρνο ψημένο σε κληματόβεργες στο ταψί, που λειτουργούν σαν σχάρα για το κρέας και του προσδίδουν εξαιρετικό άρωμα και γεύση. Σερβίρουμε με ψητά σπαράγγια ή με πατάτες φούρνου.
1 αρνίσιο μπούτι (1 ½ - 2 κιλά), 1 γεμάτη κουτ. σούπας ρίγανη ξερή, τριμμένη, 4 κλωνάρια φρέσκο δεντρολίβανο, ψιλοκομμένο, ή 2 κουτ. σούπας ξερό, 6 σκελίδες σκόρδο, κομμένες στη μέση, ο χυμός από 1 μεγάλο λεμόνι, 40 ml λευκό, ξηρό κρασί , 40 ml ελαιόλαδο, αλάτι, φρεσκοτριμμένο πιπέρι
Για να φτιάξουμε το αρνάκι λαδορίγανη, αρχικά προθερμαίνουμε τον φούρνο στους 200°C.Τρίβουμε καλά το μπουτάκι με αλάτι και πιπέρι. Το βάζουμε πάνω σε σχάρα σε ένα μεγάλο ταψί και το τρυπάμε σε διάφορα σημεία με ένα μυτερό μαχαίρι.Μπήγουμε τα σκόρδα στις τρύπες και τρίβουμε το κρέας με το δεντρολίβανο και τη ρίγανη. Ανακατεύουμε το ελαιόλαδο με τον χυμό λεμονιού και περιχύνουμε με το μείγμα το αρνί.Ρίχνουμε στο ταψί 1 φλιτζ. νερό και το κρασί και ψήνουμε για 45 λεπτά από κάθε πλευρά, μέχρι να ροδίσει και να γίνει τραγανή η πέτσα του (θα είναι λίγο ροδαλό στο κέντρο του. Αν το θέλουμε καλοψημένο, συνεχίζουμε το ψήσιμο για άλλα 15-20 λεπτά, γυρίζοντάς το μία φορά).Σερβίρουμε το αρνάκι λαδορίγανι με πατάτες φούρνου ή ψητά σπαράγγια.
Αρνί,Πάσχα